CELEX: 62009CN0452
Language: mt
Date: 2009-11-18 00:00:00
Title: Kawża C-452/09: Talba għal deċiżjoni preliminari mressqa mill-Corte di Appello di Firenze (l-Italja) fit- 18 ta’ Novembru 2009 — Tonina Enza Iaia, Andrea Moggio, Ugo Vassalle vs Ministero dell'Istruzione, dell'Università e della Ricerca, Ministero dell'Economia e delle Finanze, Università di Pisa

30.1.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 24/32
            
         Talba għal deċiżjoni preliminari mressqa mill-Corte di Appello di Firenze (l-Italja) fit-18 ta’ Novembru 2009 — Tonina Enza Iaia, Andrea Moggio, Ugo Vassalle vs Ministero dell'Istruzione, dell'Università e della Ricerca, Ministero dell'Economia e delle Finanze, Università di Pisa
   (Kawża C-452/09)
   2010/C 24/58
   Lingwa tal-kawża: It-Taljan
   
      Qorti tar-rinviju
   
   Corte di Appello di Firenze
   
      Partijiet fil-kawża prinċipali
   
   
      Rikorrenti: Tonina Enza Iaia, Andrea Moggio, Ugo Vassalle
   
      Konvenuti: Ministero dell’Istruzione, dell’Università e della Ricerca, Ministero dell’Economia e delle Finanze, Università di Pisa.
   
      Domandi preliminari
   
   
               (1)
            
            
               Huwa kompatibbli mad-dritt Komunitarju li l-Istat Taljan jista’ legalment jeċċepixxi l-preskrizzjoni ordinarja ta’ ħames jew għaxar snin tad-dritt li jirriżulta mid-Direttiva KEE 82/76 (1) għall-perijodu qabel l-ewwel liġi Taljana ta’ traspożizzjoni, mingħajr ma b’hekk jostakola l-eżerċizzju tad-dritt inkwistjoni li jikkonsisti fil-ħlas ta’ kumpens jew, sussidjarjament, f’azzjoni għad-danni?
            
         
               (2)
            
            
               Minn naħa l-oħra, huwa kompatibbli mad-dritt Komunitarju li kull eċċezzjoni ta’ preskrizzjoni tiġi prekluża peress li tostakola definittivament l-eżerċizzju tad-dritt inkwistjoni?
            
         
               (3)
            
            
               Inkella, huwa konsistenti mad-dritt Komunitarju li kull eċċezzjoni ta’ preskrizzjoni tiġi eskluża sakemm il-Qorti tal-Ġustizzja tikkonstata ksur tad-dritt Komunitarju (f’dan il-każ, sal-1999)?
            
         
               (4)
            
            
               Jew inkella huwa kompatibbli mad-dritt Komunitarju li kull eċċezzjoni ta’ preskrizzjoni tiġi eskluża, fi kwalunkwe każ, sakemm ma sseħħ traspożizzjoni korretta u kompleta tad-direttiva li tkun tat id-dritt inkwistjoni, fil-leġiżlazzjoni nazzjonali (li f’dan il-każ qatt ma seħħet), kif previst fis-sentenza Emmot?
            
         
      (1)  ĠU L 43, p. 21